Professor Martensi ärasõit

"Professor Martensi ärasõit" on 1984. aastal ilmunud Jaan Krossi ajalooline romaan eesti päritolu Vene diplomaadist ja õigusteadlasest Friedrich Martensist. Teos kujutab Martensi elukäiku tema surmaeelse ühekõne ja tagasivaatena.

Sõites rongiga Pärnust Peterburi kõrvutab professor Martens meenutustes oma elukäiku 89 aastat varem elanud Saksa diplomaadi ja õigusteadlase Georg Friedrich von Martensi omaga. Muuhulgas räägib ta esimesest kohtumisest oma tulevase abikaasa Katiga ning vennapoja Johannese vahistamisest. Martens kirjeldab Nobeli rahuauhinna kandidaadiks olemist ja seda, kuidas ta siin-seal ennatlikult auhinna laureaadiks kuulutati. Samuti meenutab ta Portsmouthi lepingu sõlmimisega seotud piinlikku seika, milles Martens jääb Venemaa esindajate nimekirjast kogemata välja ning jaapanlased ei luba tal seetõttu rahuläbirääkimistel osaleda. Rongis kohtab ta eesti päritolu Soome sotsialisti Hella Wuolijokit.

 Tõlked 
 soome  "Professori Martensin lähtö"  1986 rootsi  "Professor Martens avresa"  1986 ungari  "Martens professzor elutazása"  1989 vene  "Уход профессора Мартенса"  1989 prantsuse  "Le départ du Professeur Martens"  1990 saksa  "Professor Martens' Abreise"  1992 hollandi  "Het vertrek van professor Martens"  1993 inglise  "Professor Martens' Departure"  1994 norra  "Professor Martens' avreise"  1994 hispaania  "La partida del profesor Martens"  1995 jaapani  "マルテンス教授の旅立ち"  2000 läti  „Profesora Martensa aizbraukšana“  2011

 Välislingid 
 Lea Pild, "Ärasõit kui vabanemine. Eesti teema ja Tolstoi traditsioon Jaan Krossi romaanis "Professor Martensi ärasõit"" (PDF-fail). Venekeelsest käsikirjast tõlkinud Mall Jõgi – Keel ja Kirjandus 2011, nr 6, lk 416–424

Kategooria:Jaan Krossi teosed
Kategooria:Eesti romaanid
Kategooria:1984. aasta kirjandusteosed